Autoceļš A12 (Latvija)

|}
A12 autoceļš Jēkabpils—Rēzekne—Ludza—Krievijas robeža (Terehova) ir augstākās kategorijas Latvijas autoceļš, kas savieno Jēkabpili (autoceļu A6) ar Rēzekni un Ludzu un aiz Latvijas-Krievijas robežas ar Krievijas federālo autoceļu M9. Ietilpst starptautiskajā autoceļā E22, bet posms Rēzeknes apvedceļā no A15 līdz A13 — maršrutā E262. Ceļa kopgarums ir 164,5 km un tam visā garumā ir asfaltbetona segums.

 Vēsture 

 Posms Jēkabpils-Varakļāni 
Ar Kohēzijas fonda līdzfinansējumu 2009. gadā pabeidza posma Jēkabpils – Varakļāni rekonstrukciju 48 kilometru garā posmā, veicot autoceļa klātnes paplašināšanu un jaunas ceļa segas izbūvi. Projekta ietvaros no jauna izbūvēja vairākas inženierbūves - satiksmes pārvadu pār dzelzceļa līniju Rīga - Rēzekne, 4 tiltus, Kūkās paralēli ceļam izbūvēja jaunu 2 km garu gājēju un velosipēdistu celiņu ar apgaismojumu. Savukārt Jēkabpilī pie baznīcas rekonstruēja divu valsts galveno autoceļu A12 un A6 krustojumu, lai palielinātu tā caurlaides spēju.

 Posms Rēzekne-Ludza 
2007. gadā izstrādāja posma tehnisko projektu, taču tikai 2011. gadā veica autoceļa sociāli ekonomisko novērtējumu un 2015. gadā publiskoja ietekmes uz vidi novērtējumu, paredzot, ka Ludzas apvedceļa posmu izbūvēs līdz 2025. gadam, bet pārējo trasi - līdz 2035. gadam.
2016. gada augustā izsludināja konkursu par A12 posma Dubinova-Ludza (114,3-125,1 km) segas pārbūvi,https://pvs.iub.gov.lv/show/460103 kurā 2017. gada janvārī ar līgumcenu 9 862 780 EUR uzvarēja AS A.C.B..https://pvs.iub.gov.lv/show/482323

 Posms Ludza-Ploski 
2008. gadā pabeidza posma Nirza-Ploski būvniecību, taču lai pievienotu šo posmu A12 maršrutam, bija jāizbūvē arī otrs posms Ludza-Nirza. 2014. gada 1. oktobrī pabeidza posma Ludza-Nirza izbūvi, tādējādi posmā no Ludzas līdz Zilupei mainīja autoceļa maršrutu. Jaunajā ceļa posmā uzbūvēja tiltu pār Isnaudas upi, četrus caurbraucamos tuneļus krustojumos ar vietējās lietošanas ceļiem. Savukārt, lai samazinātu pieslēgumu skaitu, šosejai izbūvēja blakusceļus aptuveni septiņu kilometru garumā.http://lvceli.lv/lat/par_lvc/pazinojumi_presei/3766-pabeigts-lielakais-un-sarezgitakais-celu-buves-objekts-sogad-autocels-no-ludzas-lidz-nirzai

 Apdzīvotās vietas pie autoceļa 
 Greiškāni;
 Jēkabpils;
 Kūkas;
 Ludza;
 Mežāre;
 Rēzekne;
 Sakstagals;
 Terehova
 Tutāni;
 Varakļāni;
 Viļāni;
 Zilupe;
 Zīlāni.

 Atsauces 

 Ārējās saites 

 www.lvceli.lv

A12
Kategorija:Autoceļi Jēkabpils novadā
Kategorija:Autoceļi Madonas novadā
Kategorija:Autoceļi Rēzeknes novadā
Kategorija:Autoceļi Rēzeknē
Kategorija:Autoceļi Ludzas novadā